**Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 43.0. versija) sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 43.0. versija) (turpmāk – Rīkojuma projekts) mērķis ir apstiprināt un iekļaut informācijas un komunikācijas tehnoloģiju (turpmāk – IKT) mērķarhitektūras 43.0. versijā projektu “Valsts pārbaudījumu organizēšanas pilnveide”, kuru laika posmā no projekta apstiprināšanas brīža līdz 2021. gadam īstenos Izglītības un zinātnes ministrija sadarbībā ar Valsts izglītības un satura centru un Valsts valodas centru. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Ministru kabineta 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 4. punkts un 13.2. apakšpunkts. 2. Deklarācijas par Māra Kučinska vadītā Ministru kabineta iecerēto darbību 35.9.uzdevums „Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums „Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5.darbības rezultāts „Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”. 3. Ministru kabineta 2017.gada 10.augusta rīkojuma Nr.422 „Par darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2.pasākuma „Kultūras mantojuma digitalizācija” projektu iesniegumu atlases 2.kārtas projektu sarakstu Eiropas Savienības fondu 2014. – 2020.gada plānošanas periodam” 1.punkts. 4. Ministru kabineta 2016.gada 10.februāra rīkojuma Nr.136 „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Rīkojuma projektu paredzēts apstiprināt un iekļaut IKT mērķarhitektūras 43.0. versijā projekta “Valsts pārbaudījumu organizē-šanas procesa pilnveide” (turpmāk – Projekts) aprakstu, kas tika izvērtēts Vides auzsardzības un reģionālās attīstības ministrijā (turpmāk – VARAM) atbilstoši izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis Projekta iekļaušanu IKT mērķarhitektūras kārtējā versijā.  Projekts tiek īstenots darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros.  Projekta realizētājs ir Latvijas Republikas Izglītības un zinātnes ministrija. Projekts tiek realizēts sadarbībā ar projekta partneriem – Valsts izglītības un satura centru (turpmāk – VISC) un Valsts valodas centru (turpmāk – VVC). Projekta īstenošanā tiks iesaistītas: pašvaldības kā izglītības iestāžu dibinātājas un kā iesaistītās puses centralizēto eksāmenu un diagnosticējošo darbu un eksāmenu (turpmāk abi kopā – necentralizētie valsts pārbaudījumi) organizēšanas procesos; izglītības iestādes kā iesaistītās puses valsts pārbaudījumu, tai skaitā profesionālās kvalifikācijas eksāmenu organizēšanas procesos; Ārlietu ministrija (turpmāk – ĀM) kā puse, kuras telpās tiks attālināti kārtoti valsts valodas pārbaudījumi ārvalstīs; Valsts reģionālās attīstības aģentūra (turpmāk – VRAA) kā koplietošanas infrastruktūras (valsts informācijas sistēmu savietotājs, valsts pārvaldes pakalpojumu portāls www.latvija.lv, Latvijas atvērto datu portāls (https://data.gov.lv) u.c.) turētājs; Valsts sociālās apdrošināšanas aģentūra (turpmāk – VSAA) un Nodarbinātības valsts aģentūra (turpmāk – NVA) kā datu par bezdarbnieka statusu devēji.  Projekta iznākuma rādītāji paredz, ka Projekta rezultātā tiks pilnveidoti 20 publiskās pārvaldes pamatdarbības procesi, tiks pilnveidoti 3 publiskās pārvaldes pakalpojumi (no tiem viens izveidots no jauna) un publicētas 12 atvērto datu kopas.  Projekta virsmērķis ir veicināt darbības programmas „Izaugsme un nodarbinātība” specifiskā atbalsta mērķa 2.2.1. pasākuma definēto rezultātu rādītāju sasniegšanu.  **Projekta mērķi:**  Projekts ir vērsts uz centralizēto eksāmenu un necentralizēto valsts pārbaudījumu, profesionālās kvalifikācijas eksāmenu un valsts valodas pārbaudījumu (turpmāk visi kopā – valsts pārbaudījumi) organizēšanas procesu pilnveidi, uzsākot virzību uz valsts pārbaudījumu kārtošanu elektroniski (turpmāk – e-vidē), un sekmēs šādu trīs būtiskāko mērķu sasniegšanu:  1) valsts pārbaudījumu organizēšanas procesu optimizācija, attīstot efektīvus un modernus risinājumus valsts pārbaudījumu organizēšanas procesu atbalstam, tai skaitā nodrošinot iespēju valsts pārbaudījumus vai to daļas kārtot e-vidē, uzlabojot informācijas apmaiņas un datu apstrādes iespējas;  2) publiskās pārvaldes pakalpojumu pilnveidošana, attīstot lietotājiem draudzīgus e-pakalpojumus;  3) informācijas noplūdes risku samazināšana, attīstot risinājumus, kas ierobežotu cilvēcisko faktoru valsts pārbaudījumu satura noplūdē valsts pārbaudījumu organizēšanas procesos.  **Darbības projekta mērķu sasniegšanai:**  Projekta mērķa sasniegšanai tiks veiktas šādas darbības:   1. tiks izveidota Projekta pārvaldība komanda, kas nodrošinās Projekta vadības pasākumu veikšanu, koordinēs sadarbības partneru, tai skaitā Latvijas Lielo pilsētu asociācijas un Latvijas Pašvaldību savienības speciālistu, un citu iesaistīto pušu iesaisti Projektā, organizēs projektā paredzētos iepirkumus, veiks Projekta finanšu plūsmas plānošanu un kontroli, kā arī nodrošinās Projekta risku vadību; 2. tiks veikta Valsts pārbaudījumu informācijas sistēmas (turpmāk – Sistēma) pilnveidojumu tehniskās specifikācijas izstrāde, cieši sadarbojoties ar sadarbības partneriem (VISC, VVC) un iesaistītajām pusēm (pašvaldības, izglītības iestādes, ĀM, VRAA, VSAA, NVA). Tehniskās specifikācijas sagatavošanas aktivitātes ietvaros tiks veikta valsts pārbaudījumu organizēšanas nākotnes biznesa procesu un atbilstošo prasību definēšana, t.sk., ņemot vērā ārvalstu prakses izpēti, projekta “Kompetenču pieeja mācību saturā”, projekta “Nozaru kvalifikācijas sistēmas pilnveide profesionālās izglītības attīstībai un kvalitātes nodrošināšanai” un projekta “Izglītības kvalitātes monito-ringa sistēmas izveide” rezultātus attiecībā uz valsts pārbaudījumu darbiem, kā arī ņemot vērā izglītības iestāžu tehnisko nodrošinājumu un tā plānoto attīstību, lai rezultātā nodrošinātu tādu valsts pārbaudījumu organizēšanas procesu ieviešanu un atbilstošu Sistēmas un tehniskā nodrošinājuma risinājumu, kas atbalstītu iespēju valsts pārbaudījumus vai noteiktas to daļas kārtot e-vidē izglītības iestādēs, atbilstoši to pieejamajam IKT nodrošinājumam; 3. tiks veikta Sistēmas pilnveidojumu izstrāde, kas tiks realizēta atbilstoši iteratīvajai (*Agile*) metodoloģijai, izstrādes procesā iesaistot sadarbības partnerus un iesaistītās puses, jo īpaši izglītības iestādes un pašvaldības. Sistēmas izstrādes aktivitātes ietvaros, t.sk., tiks veikta lietotāju vajadzību analīze, lai nodrošinātu, ka gala rezultātā tiek izstrādāts risinājums, kas atbilstu gala lietotāju vajadzībām un lietojamības standartiem un labajai praksei; 4. tiks veikta Sistēmas risinājuma ieviešana, kā ietvaros tiks veikta valsts valodas pārbaudījumu rezultātu no 1992. gada 1. janvāra līdz 2001. gada 31. janvārim digitalizācija, datu migrācija un imports, Sistēmas lietotāju, jo īpaši, atbildīgo pedagogu valsts pārbaudījumu organizēšanas procesu ietvaros, un administratoru apmācības u.c. nepieciešamie ieviešanas pasākumi; 5. tiks nodrošināta Sistēmas pilnveidojumu izstrādes un ieviešanas kvalitātes kontrole, t.sk. neatkarīgs izstrādāto Sistēmas papildinājumu drošības un veiktspējas audits; 6. tiks nodrošināta nepieciešamo izmaiņu normatīvajos aktos veikšana; 7. tiks nodrošināti Projekta informatīvie un publicitātes pasākumi.   Atbildīga par Projekta īstenošanu un Projekta aprakstā plānoto rezultātu, tai skaitā finanšu, rezultāta un iznākuma rādītāju, sasniegšanu ir Izglītības un zinātnes ministrija.  Minētās darbības projekta mērķu sasniegšanai ir nepieciešamas tādēļ, ka tā rezultātā tiks pilnveidoti šādi esošie procesi:   1. Centralizēto eksāmenu veidlapu pavairošanas un piegādes procesa nodrošināšanas process, kas atspoguļosies arī procesa izmaksu samazinājumā. Atbilstoši esošajiem VISC aprēķiniem, centralizēto eksāmenu pavairošanas un piegādes izmaksas, kuras aptver procesos iesaistītā personāla atalgojumu, kā arī nepieciešamo materiāltehnisko nodrošinājumu sastāda 180 800 EUR gadā. Līdz ar Sistēmas ieviešanu būtiski tiks samazinātas izmaksas, kas ir attiecināmas uz centralizēto eksāmenu pavairošanai veicamajām darbībām un materiāliem. 2. Centralizēto eksāmenu vērtēšanas pasākumu īstenošana. Atbilstoši esošajiem VISC aprēķiniem, centralizēto eksāmenu vērtēšanas pasākumu ikgadējās izmaksas sastāda 113 610 EUR, kuras veido vērtēšanas procesā iesaistītajām personām izmaksātā atlīdzība un ar to saistītās nodokļu izmaksas. Ņemot vērā, ka līdz ar Sistēmas ieviešanu tiktu būtiski samazināts centralizēto eksāmenu darbu sadaļu apjoms, kura vērtēšanā ir nepieciešams iesaistīt cilvēkresursus, to aizstājot ar automatizētām pārbaudēm Sistēmas līmenī, tiek sagaidīts, ka piesaistāmo ekspertu atlīdzības kopējais apjoms varētu tikt samazināts. 3. Valsts valodas pārbaudījuma organizēšanas procesu īstenošana. Atbilstoši esošajiem VISC datiem, esošajā situācijā valsts valodas pārbaudījumu ikgadējās izmaksas sastāda 65 720 EUR, ko veido attiecīgajos procesos iesaistītā personāla atlīdzība, materiāltehniskā nodrošinājuma pieejamība, nepieciešamo pārbaudes materiālu pavairošana. Ņemot vērā, ka attiecīgos procesus līdz ar Sistēmas ieviešanu ir plānots pilnībā elektronizēt, esošie aprēķini liecina, ka kopējās procesu izmaksas varētu tikt samazinātas. 4. Iespējamo pārsūdzību gadījumu samazinājums. Katru gadu personas, kuras ir kārtojušas valsts pārbaudījumus un nav apmierinātas ar saņemto novērtējumu, vēršas ar iesniegumiem veikt atkārtotu to darbu novērtēšanu. Attiecīgo iesniegumu apjoms katra gada ietvaros ir mainīgs, tomēr nereti tuvojas vismaz 100 iesniegumu robežai. Katra attiecīgā gadījuma izvērtēšana un atkārtotas vērtēšanas procesa īstenošana prasa noteiktas izmaksas, kuras atšķiras, ņemot vērā konkrētā iesnieguma būtību. 5. Valsts pārbaudījumu darbu rezultāti ir viens no būtiskākajiem nosacījumiem tālāko plānošanas pasākumu veikšanai attiecībā uz izglītības iestādes darbības nodrošināšanu, jo norāda uz iespējamajām nepilnībām mācību procesa īstenošanā, noteiktu jautājumu apskatē un saistītajiem nosacījumiem. Katru gadu izglītības iestādes patērē ievērojamus laika resursus datu apkopošanai un analīzes veikšanai par iepriekšējo gadu mācību rezultātiem, to izmaiņām salīdzinājumā ar iepriekšējiem gadiem un citiem saistītajiem jautājumiem. Attiecīgās informācijas analīze esošajā situācijā nereti tiek veikta īstenojot liela apjoma manuāla darbu attiecībā uz nepieciešamo atskaišu sagatavošanu un korelāciju meklēšanu vairāku gadu griezumā. Līdz ar Sistēmas ieviešanu attiecīgās analīzes darbības būs īstenojamas tās ietvaros, tādējādi būtiski samazinot nepieciešamos laika resursus izglītības iestādēm un arī pašvaldībām, kuras ir iesaistītas izglītības īstenošanas nodrošināšanā. Indikatīvie aprēķini liecina, ka kopējais laika ietaupījums izglītības iestādēs un pašvaldībās var sastādīt 28 darba stundas katrā organizācijā gada ietvaros. Ņemot vērā, ka Latvijā ir 110 novadu pašvaldības un 9 republikas pilsētas (kopā 119) kā arī 1066 vispārizglītojošās un profesionālās izglītības iestādes, kas ir iesaistīta centralizēto un necentralizēto valsts pārbaudījumu un profesionālās kvalifikācijas eksāmenu īstenošanā, kopējā laika ekonomija var sasniegt 33 180 darba stundas gadā. 6. Necentralizēto valsts pārbaudījumu veidlapu pavairošanas (organizē izglītības iestādes) izmaksu samazinājums. Līdzīgi kā centralizēto eksāmenu gadījumā, arī necentralizēto valsts pārbaudījumu organizēšanā ļoti būtiskas izmaksas veido attiecīgo pārbaudes darbu pavairošanas nodrošināšana, kas tiek īstenota izglītības iestādēs. Ņemot vērā, ka necentralizēto valsts pārbaudījumu darbu apjoms pārsniedz centralizēto eksāmenu darbu apjomu (darbu skaits centralizētajiem eksāmeniem ir ~52000 bet necentralizētajiem ~203000), tad arī kopējais ietaupījums ir plānots lielāks. 7. Necentralizēto valsts pārbaudījumu vērtēšana pasākumu īstenošanas (veic izglītības iestādes) izmaksu samazinājums. Necentralizēto valsts pārbaudījumu vērtēšanas pasākumu īstenošana esošajā situācijā tiek īstenota pašās izglītības iestādēs, tajās iesaistot attiecīgās iestādes darbiniekus. Līdz ar Sistēmas ieviešanu būtiski tiks samazināts arī necentralizēto valsts pārbaudījumu apjoms, kuru labošana būtu veicama manuālā veidā, tādā veidā samazinot arī kopējās šī procesa izmaksas. 8. Laika ekonomija informācijas sniegšanai par valsts valodas pārbaudījumu kārtotājiem. Esošajā situācijā gadījumos, kad personai vai kādai organizācijai ir nepieciešama informācija par personas valsts valodas pārbaudījuma nokārtošanu, tai ar iesniegumu ir nepieciešams griezties VISC. VISC esošajā situācijā ir pieejama informācija par valsts valodas pārbaudījumu kārtotājiem no 2001. gada 1. februāra. Ja persona valsts valodas pārbaudījumu ir kārtojusi pirms līdz 2001. gada 1. februāra, VISC ir jāraksta iesniegums VVC, kas bija atbildīgā iestāde par valsts valodas pārbaudījumu organizēšanu no 1992. līdz 2001. gada 31. janvārim un kuras arhīvā ir pieejami dati par valsts valodas pārbaudījumu kārtotājiem šajā laika periodā. VVC, atbilstoši pieprasījumam, veic iesnieguma apstrādi, kas ietver meklēšanas pasākumus arhīvā, atbildes vēstules sagatavošanu un saskaņošanu, pārbaudījuma protokola skenēšanu un pievienošanu, reģistrēšanu lietvedībā u.c., kur kopējā iesnieguma apstrāde aizņem ~ 1 mēnesi, no kā, atbilstoši veiktajam novērtējumam, “tīrais” laiks pieteikuma apstrādei par vienu personu aizņem vidēji 8 darba stundas. |
| 3. | Projekta izstrādē iesaistītās institūcijas | Izglītības un zinātnes ministrija, VISC, VVC. |
| 4. | Cita informācija | Projekta ietvaros īstenotie pasākumi turpina projekta “Valsts pārbaudījumu informācijas sistēmas 2. kārta” (Eiropas Reģionālās attīstības fonda darbības programmas “Infrastruktūra un pakalpojumi” papildinājuma 3.2.2.1.1. apakšaktivitātes “Informācijas sistēmu un elektronisko pakalpojumu attīstība” projekta “Valsts pārbaudījumu informācijas sistēmas 2. kārta”) ietvaros (projekta Nr. 3DP/3.2.2.1.1/09/IPIA/IUMEPLS/020) ietvaros veiktos pasākumus, sniedzot šādu ieguldījumu specifiskā atbalsta mērķa rezultāta rādītājos:  Tiks palielināts iedzīvotāju, kas izmanto e-pakalpojumus sadarbībai ar valsts institūcijām un iesniedz veidlapas elektroniski, īpatsvars. Projekta ietvaros tiks izstrādāti e-pakalpojumi, kas ļaus iedzīvotājiem valsts pārvaldes pakalpojumu portālā www.latvija.lv pieteikties valsts valodas pārbaudījumu kārtošanai un apliecības par valsts valodas pārbaudījuma nokārtošanu, tai skaitā minētās apliecības dublikāta saņemšanai, veicot arī pakalpojuma apmaksu elektroniski, kā arī nodrošinās iespēju iegūt informāciju par valsts valodas pārbaudījumu rezultātiem. Atbilstoši rezultāta rādītājiem, ir plānots elektronisko iesniegumu īpatsvaru palielināt no pašlaik esošajiem 0% uz 50%.  Tiks sniegts ieguldījums Latvijas reitinga Eiropas Komisijas Komunikācijas tīklu, satura un tehnoloģiju ģenerāldirektorāta atbalstītās iniciatīvas *ePSIplatform* ietvaros veidotajā atkalizmantošanas indeksā *PSI Scoreboard* – Projekta ietvaros Latvijas atvērto datu portālā tiks publicētas 12 atvērto, atkalizmantojamo, datu kopas. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, izglītojamie, pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Projekta īstenošanas rezultātā tiks veicināta valsts pārvaldes efektivitāte, pilnveidojot Izglītības un zinātnes ministrijas resora pamatdarbības procesus valsts pārbaudījumu organizēšanas procesā, piemēram, centralizēto eksāmenu, diagnosticējošo darbu, valsts valodas pārbaudījumu norises nodrošināšanā un to rezultātu pieejamības nodrošināšanā. |
| 3. | Administratīvo izmaksu monetārais novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 7 560 | 0 | 173 272 | 0 | 190 230 | 2 603 938 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 7 560 | 0 | 173 272 | 0 | 190 230 | 2 603 938 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 8 894 | 0 | 203 850 | 0 | 223 800 | 3 063 456 |
| 2.1. valsts pamatbudžets | 0 | 8 894 | 0 | 203 850 | 0 | 223 800 | 3 063 456 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1 334 | 0 | -30 578 | 0 | -33 570 | -459 518 |
| 3.1. valsts pamatbudžets | 0 | -1 334 | 0 | -30 578 | 0 | -33 570 | -459 518 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | -1 334 | X | -30 578 |  | -33 570 | -459 518 |
| 5.1. valsts pamatbudžets | -1 334 | -30 578 | -33 570 | -459 518 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekta kopējās izmaksas:  Atbilstoši Projekta plānotajām izmaksām Sistēmas izstrādes izmaksas ir 3,5 milj. *euro* no tā 2018. gadā – 8 894 *euro*, 2019. gadā – 203 850 *euro,* 2020. gadā – 223 800 *euro*, 2021. gadā – 3 063 456 *euro*, tai skaitā 2 975 000 *euro* tiks finansēti no Eiropas Reģionālās attīstības fonda līdzekļiem, no tiem 2018.gadā – 7 560 *euro,* 2019. gadā – 173 272 *euro* un 2020.gadā –  190 230 *euro*, 2021. gadā – 2 603 938 *euro.*  Valsts budžeta finansējums 525 000 *euro,* no tiem 2018. gadā – 1 334 *euro,* 2019. gadā – 30 578 *euro*, 2020. gadā – 33 570 *euro*, 2021. gadā – 459 518 *euro*.  Lai nodrošinātu Projekta ietvaros izstrādāto un ieviesto IKT risinājumu ilgtspēju, pēc Projekta beigām ir plānojamas to uzturēšanas izmaksas.  Pēc Projekta pabeigšanas, sākot ar 2022. gadu, ir plānots, ka kopējās Projekta ietvaros izstrādātās Sistēmas funkcionalitātes uzturēšanas izmaksas būs 120 000,00 *euro* gadā, tai skaitā:   1. 80 000,00 *euro,* kurus plānots segt no Izglītības un zinātnes ministrijas budžeta programmas 07.00.00. “Informācijas un komunikācijas tehnoloģiju uzturēšana un attīstība” pieejamajiem līdzekļiem; 2. 40 000,00 *euro*, kurus plānots normatīvajos aktos noteiktajā kārtībā pieprasīt papildus.   Minētās izmaksas ir aprēķinātas balstoties uz uzturēšanas izmaksām Valsts pārbaudījumu informācijas sistēmas pašreizējai versijai (60 000 EUR gadā uzturēšanai, plus finansējums izmaiņu pieprasījumu ieviešanai, atkarībā no pieejamā finansējuma apjoma un nepieciešamības pēc izmaiņu pieprasījumu ieviešanas, vidēji 80 000 EUR gadā), kas izstrādāta Eiropas Reģionālās attīstības fonda darbības programmas "Infrastruktūra un pakalpojumi" papildinājuma 3.2.2.1.1. apakšaktivitātes "Informācijas sistēmu un elektronisko pakalpojumu attīstība" projekta "Valsts pārbaudījumu informācijas sistēmas 2.kārta” ietvaros, un pārrēķinot to proporcionāli abu projektu finansējuma apmēram. Pēc šādas metodikas iegūts, ka uzturēšanas izmaksas ir 120 000 EUR gadā, no kuriem 80 000 EUR plānots segt no Izglītības un zinātnes ministrijas budžeta programmas 07.00.00. “Informācijas un komunikācijas tehnoloģiju uzturēšana un attīstība” pieejamajiem līdzekļiem, jo šādu summu vidēji Izglītības un zinātnes ministrija izmanto sistēmas pašreizējai uzturēšanai. Aprēķinātās projekta “Valsts pārbaudījumu organizēšanas procesa pilnveide” uzturēšanas izmaksas ietver maksājumi par programmatūras licencēm un maksājumi infrastruktūras darbības nodrošināšanai. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| Rīkojuma projekts šo jomu neskar. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | IZM, VISC, VVC, ĀM, VRAA, VSAA, NVA, izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru | Rīkojuma projekts šo jomu neskar. |
| 3. | Cita informācija | Projekts tiks īstenots, ņemot vērā esošo, galalietotājiem (eksāmenu kārtotājiem izglītības iestādēs) pieejamo infrastruktūru. |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

K.Veldre

kaspars.veldre@izm.gov.lv